Frá Kiev , þar sem árásin var framin . Getty / Sean Gallup Hleypt var af skotum á bifreið stjórnmála - og viðskiptamannsins Vyacheslav Sobolev í miðborg Kænugarðs , höfuðborgar Úkraínu í dag . Reuters greinir frá að Sobolev hafi setið við stýri þegar árásin var framin . Innanríkisráðuneyti Úkraínu staðfestir að í árásinni hafi barn orðið fyrir skoti og hafi barnið látið lífið í sjúkrabíl á leið á sjúkrahús . Reuters greinir frá að um sé að ræða þriggja ára gamlan son Sobolev . Sobolev starfaði á árum áður innan orkugeirans úkraínska en starfar nú í héraðsþingi Kíev . Sobolev er fæddur í bænum Donetsk þar sem að mikil átök geisa enn á milli úkraínska yfirvalda og herafla aðskilnaðarsinna sem styðja innlimun Austur-Úkraínu og Krímskaga í Rússland . Frá því að átök blossuðu upp í austurhluta landsins 2014 hafa þónokkrir ráðamenn verið ráðnir af dögum á götum Kænugarðs .